અમદાવાદઃ અનાજ અને કરિયાણામાં ભેળસેળ કરાના લોકો પર હવે ગાળીયો કસાઈ રહ્યો છે. હવેથી જે વ્યાપારીઓ અનાજ અને કરિયાણામાં ભેળસેળ કરશે તેમના પર કડક કાર્યવાહી કરવામાં આવશે. આના માટે સરકાર પોતાના અખાદ્ય સુરક્ષા કાયદામાં મોટા બદલાવ કરવાની તૈયારી કરી રહી છે. નવા કાયદાનું માળખું તૈયાર થઈ રહ્યું છે અને આ કાયદા અનુસાર અનાજ અને કરિયાણામાં ભેળસેળ કરનારા લોકો પર કાયદાનો સકંજો કસાશે. નવા કાયદા અનુસાર અનાજ અને કરિયાણા અથવા તો ખાણીપીણીની વસ્તુઓમાં જે લોકો દ્વારા ભેળસેળ કરવામાં આવશે તેમને આજીવન કેદ અને દસ લાખ રૂપિયાનો દંડ થઈ શકે છે.